CELEX: 62013CN0333
Language: fi
Date: 2013-06-19 00:00:00
Title: Asia C-333/13: Ennakkoratkaisupyyntö, jonka Sozialgericht Leipzig (Saksa) on esittänyt 19.6.2013 — Elisabeta Dano ja Florin Dano v. Jobcenter Leipzig

3.8.2013   
            
            
               FI
            
            
               Euroopan unionin virallinen lehti
            
            
               C 226/9
            
         Ennakkoratkaisupyyntö, jonka Sozialgericht Leipzig (Saksa) on esittänyt 19.6.2013 — Elisabeta Dano ja Florin Dano v. Jobcenter Leipzig
   (Asia C-333/13)
   (2013/C 226/18)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Sozialgericht Leipzig
   
      Pääasian asianosaiset
   
   
      Kantajat: Elisabeta Dano ja Florin Dano
   
      Vastaaja: Jobcenter Leipzig
   
      Ennakkoratkaisukysymykset
   
   
               1)
            
            
               Kuuluvatko asetuksen N:o 883/2004 (1) 4 artiklan henkilölliseen soveltamisalaan henkilöt, jotka eivät hae 3 artiklan 1 kohdassa tarkoitettuja sosiaaliturva- tai perhe-etuuksia vaan asetuksen 3 artiklan 3 kohdassa ja 70 artiklassa tarkoitettua maksuihin perustumatonta erityistä etuutta?
            
         
               2)
            
            
               Jos ensimmäiseen kysymykseen vastataan myöntävästi: Kielletäänkö asetuksen N:o 883/2004 4 artiklassa jäsenvaltioita epäämästä apua tarvitsevilta unionin kansalaisilta kokonaan tai osittain sellaisia etuuksia, joita ne myöntävät samassa tilanteessa oleville oman valtion kansalaisille, jotta vältettäisiin asetuksen 70 artiklassa tarkoitettujen vähimmäistoimeentulon varmistavien maksuihin perustumattomien sosiaalietuuksien aiheuttama kohtuuton rasite?
            
         
               3)
            
            
               Jos ensimmäiseen tai toiseen kysymykseen vastataan kieltävästi: Kielletäänkö a) SEUT 18 artiklassa ja/tai b) SEUT 20 artiklan 2 kohdan toisen alakohdan a alakohdassa, luettuna yhdessä SEUT 20 artiklan 2 kohdan kolmannen alakohdan ja direktiivin 2004/38 (2) 24 artiklan 2 kohdan kanssa, jäsenvaltioita epäämästä apua tarvitsevilta unionin kansalaisilta kokonaan tai osittain sellaisia etuuksia, joita ne myöntävät samassa tilanteessa oleville oman valtion kansalaisille, jotta vältettäisiin asetuksen 70 artiklassa tarkoitettujen vähimmäistoimeentulon varmistavien maksuihin perustumattomien sosiaalietuuksien aiheuttama kohtuuton rasite?
            
         
               4)
            
            
               Jos edellä mainittuihin kysymyksiin annettavan vastauksen perusteella vähimmäistoimeentulon varmistavien etuuksien osittainen epääminen on unionin oikeuden mukaista: Saako maksuihin perustumattomien vähimmäistoimeentulon varmistavien etuuksien myöntäminen unionin kansalaisille rajoittua akuutteja hätätapauksia lukuun ottamatta siihen, että tarjotaan tarvittavat rahavarat kotivaltioon palaamista varten, vai tarjoavatko perusoikeuskirjan 1, 20 ja 51 artikla pidemmälle meneviä etuuksia, jotka mahdollistavat pysyvän oleskelun?
            
         
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EYVL L 166, s. 1).
   
      (2)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2004/38/EY (EYVL L 158, s. 77).